Ribe Stifts Adresseaviser, 1835-07-17
Udenlandske Efterretninger. Spanien. Endnu d. 3die stode Dronningens Tropper i Bilbao, men vare beskjeftigede med Forberedelser til en Marsch mod Carlisterne; disse skulle for Bilbao have mistet 3000 Mk., blandt hvilke Mange vare henrevne af Sygdom, som især den stærke Hede foraarsagede. Hvorledes egentlig Lahera har faaet den midlertidige Overanførsel i Valdes Sted, er endnu ikke klart. Derimod seer man af Beretninger fra Madrid, at det var oprørske Bevægelser blandt Tropperne, der nødte Valdes til at nedlægge Commandoen. Tropperne ansaae det for Forræderi, at han, uagtet Bilbaos Nød, forblev uvirksom, og da Chefen for Generalstaben, Evaristo San Miguel, underviste dem om, at det var Generalens Sygdom, der gjorde ham det umuligt at deeltage i Operationerne: saa forlangte de med Bestemthed en ny Overgeneral, hvorpaa Valde; udnævnte til denne Post Bigaderen Tello, den ældste af de tilstedeværende Generaler. Nu seer man af den Madrider Gaceta, at General Sarsfield, der, som bekjendt, allerede tidligere, uden synderlig Lykke, har havt Anførselen, atter er kaldet til denne Værdighed, og at Regentinden egenhændig har skrevet ham til, forat bevæge ham til at modtage den. Da det imidlertid er uvist, om Sarsfield vil modtage dette Hverv, saa er Commanden for det første overdragen til Corhova, som vel ogsaa beholder den, dersom Sarsfield vægrer sig. En telegraphisk Depesche beretter Cordovas Ankomst til Bilbao, samt at han den 5te rykkede ud imod de under Morenos Anførsel staaende Carlister. At han endnu samme Dag skulde være bleven slagen af Moreno og forfulgt lige til Bilbaos Mure, er et Pariser Børsrygte, som trænger til nærmere Stadfæstelse. En senere telegraphisk Meddelelse mælder om oprørske Bevægelser, som d. 5te fandt Sted i Saragossa, i den Hensigt, at gjenindføre Constitutionen af 1812, men som strax bleve undertrykte. Era so, som først var udseet til Zumalacarregus Eftermand, har mistet Livet ved at styrte med sin Hest. Hr. Mendizadal skal have modtaget det ham tilbudne Finantsdepartement, som af Toren er bragt i god Orden; derimod veed man endnu ikke, om GeneralAlava har modtaget Marineministeriet. En Forestilling af Indenrigsministeren, Hr. Alvarez Guerra, har bevæget Dronning-Regentinden til at udnævne en Commission, som skal beskjeftige sig med en ny Presselovgivning. Af denne Commission, som, foruden 2 Embedsmænd i Indenrigsdepartementet, bestaaer af dhrr. Proceres D. Manuel Quintana og Biskoppen af Mallorca, samt Procuradoren Hr. Sommeruelas, vente Trykkefrihedens Venner ikke meget Godt. Dersom det er sandt, at Hr. v. Rayneval har af sit Hof faaet Ordre til at modsætte sig kraftig Pressefti. hedens Jndførelse i Spanien, tør maaskee dette have havt nogen Jndflydelse paa Regentindens Valg af Commissærer. - Den Escadre, som skal overføre Fremmedlegionen fra Algier, gik d. 30te f. M. under Seil. Det lader nu til at være vidst, at den polske General Dembinske er bleven enig med den spanske Gesandt i Paris og vil modtage Commandoen over de franske Frivillige; under hans Overanførsel skal Oberst Schwarz (eller Suarce, som de franske Blade kalde ham, commandere Infanteriet. De Frivillige skulle, tilligemed Fremmedlegionen, over Catalonien rykke frem til Krigsskuepladsen. - Om og hvorvidt belgiske Hvervinger til spansk Tjeneste ville finde Sted, kan man ikke blive klog paa, da Efterretningerne derom ere hinanden modsigende.